Coba jelasin Karier dari Wallace Huo dalam bahasa melayu dong

Wallace mula dikenali dengan iklan telefon bimbit dengan Angelica Lee pada tahun 2000. Setelah menyempurnakan khidmat tenteranya pada 2002, Wallace menyertai etKING dan menjadi dua pelakon utama dalam drama baru “Star”. Sekali dengan persembahan dalam drama itu, Wallace mendapat peluang menyanyi lagu tema “Star”. Sejak itu, karier lakonannya bermula. Pada tahun 2003, dia memegang watak utama dalam pelbagai drama idol yang diterbitkan di Taiwan seperti At Dolphin Bay, Westside Story, Secret Garden, Great Teacher, Pretty Girl,100% Senorita”, dll.  Drama idol At Dolphin Bay, dengan Wallace berlakon sebagai Zhong Xiao Gang, menyebabkannya terkenal dan popular. Tiba-tiba dia menjadi rebutan ramai penerbit. Pun begitu, sebagai orang baru, dia tidak berhak untuk menetapkan terma-terma dan syarat-syarat kontrak dengan syarikat penerbitan. Ketika mana ramai orang menganggapnya sebagai super star popular, Wallace terpaksa menunggang motorsikal untuk pergi ke lokasi penggambaran berbeza. Itu membuatkannya sangat letih, lalu tertidur ketika memandu. Setelah berlakon dalam tujuh buah drama pada 2003, dia mengambil keputusan untuk berubah disebabkan mod pesembahan jenis formula. Dia memikirkan bagaimana cara untuk mengembangkan kariernya lebih jauh, "Saya sangat menghargai masa ketika berada di Taiwan, tetapi saya tidak akan melepaskannya kerana saya mempunyai harapan tinggi bagi peluang di tanah besar China."